《次韵程正辅春日催诸公行乐之什》
宋代·洪朋

弭节江城何许时，兰芽桃萼正芳菲。孰知南纪物华好，谁谓平生心赏违。

帝子阁前春盎盎，徵君湖上日晖晖。诸君行乐但取醉，车殆马烦何必归。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。